Buyuk Britaniyada “Taxtlar o‘yini” bo‘yicha dunyodagi birinchi ilmiy konferensiya bo‘lib o‘tadi

“Taxtlar o‘yini” filmi bo‘yicha dunyodagi birinchi xalqaro ilmiy konferensiya Buyuk Britaniyada bo‘lib o‘tadi. Konferensiya Hardfordshir universitetida 6—7-sentabr kunlari tashkillashtiriladi. Bu haqda “Gazeta.ru” xabar berdi.

Taxminan 20 ta materialni taqdim etish rejalashtirilmoqda. Ishtirokchilar Jorj Martinning “Muz va olov qo‘shig‘i”dagi hokimiyat va siyosat, “Taxtlar o‘yini”ni so‘nggi o‘rta asrlar davri hayotining zamonaviy talqini sifatida qabul qilinishi, shuningdek, jon Snouning o‘limi va qayta tirilishi haqidagi fanatik nazariyalar yuzasidan muhokamalar o‘tkazadi.
Konferensiyada qariyb 30 nafar, shu jumladan, Braziliya va Yangi Zelandiyadan ekspertlar ishtirok etadi. Tadbirda oddiy omma ham ishtirok etishi mumkin.